Jeg er ikke aggressiv. Jeg siger egentlig bare "Hov hov. Du tabte vist noget.". Få øjenkontakt. Giv et varmt smil. Og allerede det kan få nogle til at samle sit affald op igen.   Jeg har læst bogen "How to win friend and influence people". I bogen kommer forfatteren med et eksempel på, hvordan man kan få arbejdere til i højere grad at følge instrukser. Med andre ord, hvordan man kan få andre til at gøre, som du gerne vil have dem til.  Først prøvede en overordnet at være meget bestemt i hans måde at få arbejdere til at tage hjelme på mv. Men tit tog folk hjelmene af igen med en attitude der sagde "jeg gider sgu da ikke at gøre, hvad han siger. Hvem tror han, at han er?". Men så prøvede den samme overordnede at ændre sin tilgang. Han fortalte i stedet på en høflig måde om, vigtigheden af brugen af hjelme og andre sikkerhedsforanstaltninger. Hans tilgang her var mere empatisk og venlig. Og det resulterede i en højere grad af overholdelse af kravene.